নিরপেক্ষ পর্যবেক্ষকগণ মনে করেন, প্রধান বিচারপতির মন্তব্য কেবল ত্রয়োদশ সংশোধনীর বৈধতার পক্ষে-বিপক্ষের রাজনৈতিক স্পর্শকাতরতার দিক থেকে দেখা সবচেয়ে দুর্ভাগ্যজনক ও বিচার বিভাগের প্রস্তাবিত সংস্কারের জন্য ক্ষতিকর। কারণ অনেক অভিজ্ঞ আইনবিদ জোর দিয়ে বলেছেন, এখন উচিত হবে প্রধান বিচারপতির মন্তব্যের আলোকে হাইকোর্ট ও আপিল বিভাগের রুলসে উপযুক্ত সংশোধনী আনা। যাতে কোনো কর্মরত বিচারক অবসরে যাওয়ার আগের মাসগুলোতে বিপুল সংখ্যক মামলার রায়দানকারী হিসেবে গণ্য হতে না পারেন। কিন্তু এখানেও সমস্যার সমাধান করা সম্ভব হচ্ছে না। কারণ প্রধান বিচারপতির বক্তব্য অনুযায়ী অবসরপ্রাপ্ত বিচারপতির যদি রায় লেখা ‘বেআইনি ও অসাংবিধানিক’ হয় তাহলে যেসব রায় বিচারকরা অবসর গ্রহণের পর লিখেছেন এসব রায়ের পরিণতিটা কী হবে তা এখন রীতিমতো ভাববার বিষয়।